Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 206

3. Az igazgatásoknak az alább említett esetekben joguk van arra, hogy ugyanazokat a díjakat szedjék be, mint a belföldi forgalomban: 3.1. feladási díj, amelyet a közvetlenül indítás előtti feladásért a feladótól szedhet be; 3.2. feladási díj, amelyet a felvevő munkahelyek általános nyitvatartási idején túli feladásért a feladótól szednek be; 3.3. gyűjtési díj, amelyet a feladó lakhelyéről történő gyűjtésért ez utóbbitól szednek be; 3.4. visszavételi díj, amelyet a felvevő munkahelyek általános nyitvatartási idején túli visszavételért a címzettől szednek be; 3.5. postán maradó küldemények díja, amelyet a címzettől szednek be; 3.6. fekbér minden olyan, 500 grammot meghaladó súlyú levélpostai küldeményért, amelyet a címzett nem vett át addig az ideig, ameddig a küldeményt díjmentesen tartják a rendelkezésére. Ez a díj nem alkalmazható a vakok írására.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes